Albert B. Fall

Albert Bacon Fall (født 26. november 1861 i Frankfort, Kentucky, død 30. november 1944) i El Paso, Texas var amerikansk republikansk politiker og jurist. Han representerte New Mexico i USAs senat 1912-1921. Han ble senere USAs innenriksminister 1921-1923. Falls tid som innenriksminister ble preget av den såkalte Teapot Dome-skandalen, og han måtte sone et år i fengsel etter blant annet å ha tatt imot bestikkelser.

Fall studerte jus og flyttet til Territoriet New Mexico. Han startet i 1891 sin karriere som advokat i Las Cruces. Han ble dommer i New Mexico-Territoriets høyeste domstol i 1893. Han deltok som kaptein i spansk-amerikanske krig. Fall var en betydelig eiendomsbesitter og advokat i New Mexico-Territoriet. Mannen som ble mistenkt for mordet på Pat Garrett i 1908 hadde Fall som sin forsvarsadvokat.

Da New Mexico ble delstat i 1922 ble Fall og Thomas B. Catron valgt til de to første senatorene. Fall fremmet kvinnelig stemmerett, og i utenrikspolitikken var han kjent som isolasjonist med en kritisk innstilling til USAs deltakelse i første verdenskrig.

USAs president Warren G. Harding utnevnte Fall i 1921 til USAs innenriksminister. Han ble etterfulgt av Hubert Work i 1923. Da ble det oppdaget at Fall hadde tatt imot om lag 400 000 dollar i bestikkelser fra oljemagnater i forbindelse med Teapot Dome-skandalen og han ble dømt senere til fengselsstraff.

Falls grav finnes på Evergreen Alameda Cemetery i El Paso.

 Referanser 

 Eksterne lenker 


   Political Graveyard

Kategori:Senatorer fra New Mexico
Kategori:USAs innenriksministre
Kategori:Medlemmer av Det republikanske parti (USA)
Kategori:Personer fra USA dømt for forbrytelser
Kategori:Personer dømt for økonomisk kriminalitet
Kategori:personer fra Franklin County i Kentucky